Z á p i s n i c a
					        č. 3
					
zo zasadnutia Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa 25. 3. 2013.

Prítomní : podľa prezenčnej listiny.
 
P r o g r a m :
1. O t v o r e n i e.
2. Kontrola plnenia úloh vyplývajúcich z uznesení MR a MZ MČ BNM a Komisie SVaB.
3. Prerokovanie materiálov na zasadnutie MR MČ BNM dňa 26. 3. 2013.
4. Prerokovanie materiálov z oddelenia správy bytov,  nebytových priestorov a vnútornej 
    správy. 
5. Prerokovanie žiadostí o poskytnutie jednorazových finančných výpomocí. 
6. Rôzne.

K bodu č. 1
Zasadnutie komisie otvoril a prítomných privítal predseda komisie Ing. Martin Bartoš. Taktiež privítal p. Andrašikovú z oddelenia pre správu bytov, nebytových priestorov a vnútornej správy. Ing. Bartoš uviedol program rokovania komisie podľa pozvánky, s ktorým členovia súhlasili. Hlasovanie : prítomní : 5, za : 5. 

K bodu č. 2
Kontrola plnenia uznesení komisie a MZ MČ BNM.
Pre komisiu nevyplynuli žiadne úlohy.
Kontrola plnenia úloh z predchádzajúceho zasadnutia komisie - informácia v bode č. 4.

K bodu č. 3 
a/Návrh cenového výmeru pre prenajímanie majetku vo vlastníctve, resp. zvereného     do správy škôl v zriaďovacej pôsobnosti mestskej časti Bratislava – Nové Mesto
Uznesenie č.3/3a
Komisia prerokovala predložený materiál a odporučila zjednotiť ceny za prenájom priestorov v základných školách v našej mestskej časti. 
Hlasovanie : prítomní : 5, za : 5.
					
b/ Návrh na pridelenie bytov v mestskej časti Bratislava – Nové Mesto Viktórii Rabajovej, bytom Nobelova č. 48 a Márii Olšovej, bytom Odborárska č. 42 Bratislava. 
Uznesenie č.3/3b

Komisia prerokovala predložený materiál a odporučila MR a MZ MČ BNM schváliť poskytnutie bytov takto :
1/ O. M., bytom Odborárska 42 byt na Bojnickej č. 25/43,

 						- 2 -

2/ R. V., bytom Nobelova 48 na Bojnickej č. 25/47, ktoré na základe vykonaného poslaneckého prieskumu odporučila poskytnúť už na svojom zasadnutí dňa 3. 9. 2012. Hlasovanie : prítomní : 5, za : 5.

K bodu č. 4

1/ Riešenie neplatičov v domových objektoch na Bojnickej ul. – oddelenie pre správu bytov, nebytových priestorov a vnútornej správy predložilo na rokovanie komisie zoznam neplatičov a ich nedoplatkov k 28. 2. 2013. Komisia prerokovala predložený zoznam a naďalej žiada Ing. Bc. Baníka, povereného vedením odd. pre správu bytov, nebytových priestorov a vnútornej správy a Mgr. Biharyovú, poverenú vedením oddelenia majetkového právneho a podnikateľských aktivít, aby v spolupráci s JUDr. Mikulcom zorganizovali schôdze nájomníkov v domových objektoch na Bojnickej ul. Hlasovanie: prítomní : 5, za: 5.)
2/ T. M., Bojnická 23, - žiadal po predĺženie nájmu na dobu neurčitú. Komisia súhlasila s predĺžením nájmu na dobu dvoch rokov s notárskou zápisnicou, ktorá ešte nie je podpísaná. 
3// A. H., Bojnická 19 – žiada o poskytnutie bytu. Komisia prerokovala žiadosť menovaného a odporučila jej zaradenie do zoznamu žiadateľov o nájom obecného bytu, pretože spĺňa podmienky stanovené v zásadách. Hlasovanie: prítomní : 5, za: 5.
4/ M. B., Limbová 10, ubyt. UNB – žiada o nájom obecného bytu. Komisia prerokovala podanú žiadosť a túto odporučila zaradiť do zoznamu žiadateľov o nájom obecného bytu z dôvodu splnenia podmienok stanovených v platných zásadách. Hlasovanie:prítomní:5, za: 5.
5/ K. I., Česká 4 - býva s rodinou v dome mladej rodiny, kde je podmienkou podanie žiadosti o byt na mestskú časť. Komisia prerokovala žiadosť menovanej a vzhľadom k tomu, že v súčasnosti má bytový problém vyriešený neodporučila túto zaradiť do zoznamu žiadateľov. Hlasovanie: prítomní : 5, za: 5.
6/ M. Š., Limbová 10,
7/ S. Z., Junácka 6, 
Žiadajú o nájom obecného bytu. Komisia prerokovala žiadosti menovaných a tieto neodporučila zaradiť do zoznamu žiadateľov, pretože nespĺňajú podmienky. určené v zásadách. Hlasovanie: prítomní : 5, za: 5.
8/ Z. B., Bojnická 25 – žiada o predĺženie nájmu k bytu. Komisia prerokovala žiadosť menovanej a odporučila predĺžiť nájom o 2 roky s notárskou zápisnicou. Hlasovanie : prítomní : 5, za: 5.
9/ H. K., Bojnická 19 – žiada o súhlas na nájom priateľky D. D., trvale bytom Piešťany, ako spolubývajúcej. Komisia prerokovala túto žiadosť a neodporučila dať požadovaný súhlas. Hlasovanie: prítomní : 5, za: 5.
10/ Zoznam žiadostí o nájom obecného bytu zaradených do zoznamu žiadateľov        k 21. 3. 2013 
Komisia prerokovala uvedený zoznam, ktorý bol predložený oddelením pre správu bytov, nebytových priestorov  a vnútornej správy a žiada tento doplniť o piatich žiadateľov, 

	 					- 3 -
 
ktorí boli zaradení do zoznamu komisiou pred účinnosťou Zásad. Sú to T. M., Nobelova 1/A, Z. P., Čsl. parašutistov 25, G. R., Račianska 41, Š. E., Škultétyho 3, M. K., Pluhová 13, Bratislava. Hlasovanie: prítomní: 5,    za: 5. 

K bodu č. 5
1/ U. M., Bojnická 23 - žiada o poskytnutie JFV na zakúpenie ošatenia pre deti. Rodine Ušiakovej komisia odporučila predĺžiť nájom v byte na Bojnickej o dva roky s notárskou zápisnicou. Žiadosť o JFV prerokuje po podpísaní notárskej zápisnice. Hlasovanie: prítomní: 5, za: 5. 
2/ S. M., Rozvodná 17 - žiada o poskytnutie JFV na ošatenie deti trojičiek, ktoré v apríli dovŕšia 18 rokov. Komisia prerokovala žiadosť menovanej a odporučila poskytnúť 105,- € v súlade s platnými zásadami. Hlasovanie: prítomní: 5, za: 5. 
3/ R. P., Ovručská 14 - žiada o poskytnutie jednorazovej finančnej výpomoci     na zakúpenie ošatenia a obuvi. Komisia prerokovala predloženú žiadosť a odporučila poskytnúť 100,- €. Hlasovanie: prítomní: 5, za: 5.
4/ M. R., Bratislava – Nové Mesto žiada o poskytnutie jednorazovej finančnej výpomoci     na preklenutie finančnej tiesne do vyplatenia dávky v hmotnej núdzi. Komisia prerokovala predloženú žiadosť a odporučila poskytnúť menovanému 100,- €. Hlasovanie: prítomní: 5,   za: 5.
5/ K. M., Račianska 6 - žiada o poskytnutie jednorazovej finančnej výpomoci na preklenutie finančnej tiesne do vyplatenia dávky v hmotnej núdzi. Komisia prerokovala žiadosť menovaného a odporučila poskytnúť JFV 60,- €. Hlasovanie: prítomní: 5, za: 5.
6/ R. P. a manželka, Račianska 99 - žiadajú o poskytnutie jednorazovej finančnej výpomoci na zakúpenie ošatenia a obuvi. Komisia prerokovala túto žiadosť a odporučila poskytnúť 100,- €. Hlasovanie: prítomní: 5, za: 5.
7/ J.-B. R., Vavrinecká 56 - žiada o poskytnutie jednorazovej finančnej výpomoci pri narodení dieťaťa. Menovaná je občianka Litovskej republiky a trvalý pobyt v našej mestskej časti má na dobu 5 rokov. K žiadosti zaujalo právne stanovisko oddelenie majetkové, právne a podnikateľských aktivít. Podľa platných zásad menovaná spĺňa podmienky na poskytnutie jednorazovej finančnej výpomoci pri narodení dieťaťa. Vzhľadom k tomu komisia odporučila poskytnúť p. J.-B. požadovanú finančnú výpomoc. 
Hlasovanie: prítomní: 5, za: 5.
8/ K. D., Račianska 6 – žiada o poskytnutie finančnej výpomoci pri narodení dieťaťa Krištofa Benjamína, ktorý sa  narodil 18. 1. 2013, avšak matka sa prihlásila na trvalý pobyt v našej mestskej časti dňa 25. 2. 2013, čo je 38 dní po narodení dieťaťa. Komisia prerokovala žiadosť menovanej a neodporučila túto riešiť poskytnutím finančnej výpomoci. Hlasovanie: prítomní: 5, za: 5.

K bodu č. 6
Ing. Bartoš, predseda komisie, informoval členov o nasledujúcom zasadnutí,  ktoré  bude dňa 22. apríla 2013 a poďakoval im za aktívnu účasť na rokovaní.

									   Ing. Martin Bartoš
									predseda  komisie v. r. Zapísala : Janovičová